Tidsbegrænset lærerstilling på Herningvej skole - Aalborg Kommune
Tidsbegrænset lærerstilling på Herningvej skole
Vi søger en engageret og ambitiøs lærer på 37 t/uge til indskolingen i en to måneders tidsbegrænset stilling fra primo januar 2020.
Stillingen er til vores nuværende 1. klasse og omhandler fagene Dansk, Idræt, Kristendom og Historie.
Vi vil i ansættelsen ligge vægt på følgende kompetencer:
Du brænder for at udvikle børns læring, dannelse og trivsel
Du skal have høje ambitioner for det enkelte barn og for klassen.
Du skal indgå i et forpligtende teamsamarbejde med lærere og pædagoger, hvor alle tager et kollektivt ansvar for børnenes læring, dannelse og trivsel.
Du skal være i stand til at bedrive klasseledelse, samt have øje for hvorledes konteksten kan ændres, således at alle børn har mulighed for at indgå i denne og være en del af fællesskabet.
Herningvej Skole er en udviklingsorienteret, velfungerende skole, som tillige er blevet certificeret som UNICEF rettighedsskole. Vi har ca. 425 elever fordelt på 0. – 9. årgang.
Der er tale om en stilling i et skolemiljø præget af et betydeligt og positivt engagement hos ledelse, lærere, pædagoger, teknisk service personale samt elever og forældre.
Skolens motto "Når alle er forskellige, er ingen anderledes", er formuleret på baggrund af værdigrundlaget. Det betyder, at vi i praksis ser børn og voksnes forskelligheder som styrker. Med afsæt i elevernes styrker og potentialer, skaber vi de bedste rammer for trivsel og læring for alle elever på skolen.
Vi ønsker at skabe en spændende og varieret dag på skolen, hvilket stiller krav om struktur og forudsigelighed. Vi arbejder med Ugeskema og LM (træning i de konkrete fag), hvilket skaber en anderledes forældrerolle.
Vores stilling er i skolens team 1 som er rammen for børn i 0. og 1. klasse. Her vil du blive en del af et team som med baggrund i professionelle læringsfællesskaber, skal skabe de bedste rammer til børnene for læring og trivsel. Vi er en skole med mange forskellige kulturer, så det vil være godt hvis du har erfaring med at arbejde tværkulturelt.
Hvis du kan se dig selv i ovenstående vil vi se frem til at høre fra dig.
Hvis du har spørgsmål i forbindelse med stillingsopslaget kan Dus/indskolingsleder Henrik Bundgaard kontaktes på tlf. 93 52 05 83 eller pr. mail hb-skole@aalborg.dk
Ansøgningsfrist er tirsdag d. 17. december 2019
Ansættelsessamtaler er torsdag d. 19. december 2019